Konstanza Breizh

Konstanza Breizh, pe Konstañsa Pentevr (war-dro 1161 - 1201) a oa Dugez Breizh etre 1166 ha 1201, ha kontez Richmond etre 1171 ha 1201. 

Buhez
Merc'h e oa d'an dug Konan IV ha d'e bried Marc'harid Bro-Skos hag o bugel nemetañ. He mamm a oa c'hoar d'ar rouaned Malcolm IV ha William Iañ Bro-Skos.

Pemp bloaz e oa pa zilezas he zad ar gurunenn e 1166, ha dek vloaz pa varvas-eñ e 1171. Herri II, roue Bro-Saoz, en devoa rediet anezhi da zimeziñ d'e vab henañ, Jafrez. 

Etre 1166 ha 1181, betek 20 vloaz Konstanza, e voe renet Breizh gant Herri II.

Goude 1181 e kemeras Jafrez ar galloud, met mervel a reas e 1186, ha Konstanza dougerez. Konstanza a renas neuze. C'hoant en doa he zad-kaer Herri da lakaat e grabanoù war dugelezh Breizh, ha dre chañs e c'hanas ur mab, Arzhur, a voe dug war-lerc'h e dad.

Dimezioù ha bugale
Teir gwech e timezas.
 E 1181, da Jafrez Planatagenet, ha bugale o doe :
Eleonora Breizh (1185-1241), kontez Richmond, bac'het gant hec'h eontr Yann Dizouar (1199-1216) ;
 Matilda (1185-1189) ;
Arzhur (1187-1203), dug Breizh, lazhet gant e eontr Yann Dizouar ; 
 E 1188, da Ranulph de Blondeville, 4vet Kont Chester ; 
 E 1199, da Guy de Thouars, ha gantañ he doe div verc'h, gevellezed anezho : 
 Alis, a voe dugez Breizh ;
 Katelin, dimezet gant Andrev III Vitré ;
 marteze Marc'haridMerc'h Konstanza ha Guy de Thouars a oa Marc'harid diouzh a istorianed Dom Morice, Dom Charles Tailandiers, Prudence-Guillaume de Roujoux ha Arthur Le Moyne de La Borderie. Sellout ouzh Medieval LandsPierre-Hyacinthe Morice, Histoire ecclésiastique et civile de Bretagne, I, p 129 ha 150Charles Taillandier, Histoire ecclésiastique et civile de Bretagne, II, p IXPrudence Guillaume de Roujoux, Histoire des rois et des ducs de Bretagne, II, p 231Arthur Le Moyne de La Borderie, Histoire de Bretagne, III, p 288Pierre Daru, Histoire de Bretagne, I, p 407François Manet, Histoire de la Petite-Bretagne, ou Bretagne Armorique, depuis ses premiers habitans connus, II, p 308, dimezet gant Jafrez I a Roc'hanPierre-Hyacinthe Morice, Histoire ecclésiastique et civile de Bretagne, I, p 129 ha 150Prudence Guillaume de Roujoux, Histoire des rois et des ducs de Bretagne, II, p 231Medieval Lands.

Mervel a reas en Naoned etre ar 1añ a viz Gwengolo hag ar 4 a viz Gwengolo 1201.

 En e raok:Konan IV a Vreizh Rouaned ha Duged Breizhthum|60 px1166 – 1201gant Herri (1166-1181)Jafrez II (1181-1186)Arzhur Iañ (1196-1201)Guy (1199-1201) War e lerc'h :Arzhur Iañ a Vreizh
 En e raok:Konan IV a Vreizh Konted Richmond 1171 – 1201gant Herri (1171-1183)Jafrez II (1183-1186)Arzhur Iañ (1196-1201)Guy (1199-1201) War e lerc'h:Arzhur Iañ a Vreizh
 Notennoù 

Rummad:Dugezed Breizh
Rummad:Istor Breizh en XIIvet kantved
Rummad:Ganedigezhioù 1161
Rummad:Marvioù 1201
Rummad:Priñsezed Breizh
Rummad:Rouaned ha Duged Breizh